Dimitri Klenski

Dimitri Klenski (vene keeles Димитрий Кириллович Кленский; sündinud 2. detsembril 1945 Tallinnas) on  Eesti ajakirjanik ja poliitikategelane. 

Ta lõpetas Tallinna Polütehnilise Instituudi aastal 1969. 

Ta on töötanud ajalehtedes Den za Dnjom ja Sovetskaja Estonija ning raadiokanalis Raadio 4. Ta on olnud ajakirja Ogonjok erikorrespondent ning ajalehe Pravda korrespondent.

2023. aastal heitis Eesti Ajakirjanike Liit Dimitri Klenski oma ridadest välja."Ene Pajula | Ükski heategu ei jää karistuseta, kahetseb mammi ehk Miks ajakirjanike liit heitis oma ridadest välja Dimitri Klenski" Õhtuleht, 17. jaanuar 2023

Tegevus NLKP-s
Ta lõpetas 1982. aastal NLKP Keskkomitee juures asuva Ühiskonnateaduste Akadeemia.

Poliitiline tegevus
Ta on olnud Tallinna linnavolikogu liige.

Ta on juhtinud valimisnimekirja Klenski nimekiri ning kandideeris Konstitutsioonierakonna nimekirjas 2007. aasta Riigikogu valimistel. Ta sai 1064 häält ja ei osutunud valituks. 2011. aasta Riigikogu valimistel kandideeris ta valimisringkonnas nr 2 (Kesklinn, Lasnamäe, Pirita) Vene Erakonna Eestis nimekirjas ja sai 1237 häält, kuid ei osutunud valituks.http://www.vvk.ee/index.php?id=12655&pid=6752&did=5377&cid=16760

Seotus 2007. aasta aprillirahutustega
5. oktoobril 2007 teatati, et Klenski on kuulutatud aprillirahutuste korraldamises kahtlustatavaks. 14. jaanuaril 2008 algas Harju Maakohtus kohtuprotsess Dimitri Klenski ja tema kaasosaliste üle seoses nende väidetava osalusega aprillirahutuste organiseerimisel. 5. jaanuaril 2009 mõistis Harju maakohus Dmitri Klenski ja tema kaassüüdistatavad õigeks 2007. aasta aprilli pronksiööde korraldamise süüdistuses. Prokurör kaebas otsuse edasi. Ka Tallinna ringkonnakohus mõistis ta õigeks. Riigikohus prokuröri kassatsioonkaebust arutusele ei võtnud.Linter ja Reva taotlevad vahistamise eest riigilt hüvitist

Kirjutisi
Dimitri Klenski arvamuslood portaalis Regnum.ru (vene keeles)

Tunnustus
Venemaa suursaadiku aukiri "Suure panuse eest Eesti venekeelsesse ajakirjandusse"

Isiklikku
Dimitri Klenski elab Tallinnas. Tal on poeg Kirill. Tema õde oli Eesti Draamateatri näitleja Maria Klenskaja.Priit Pullerits. Dimitri Klenski innustub Martin Luther Kingist. Postimees: Arter, 6. november 2004 Dmitri Klenski kaksikvend Sergei elab Moskvas, ta on elukutselt kirurg.Priit Pullerits:Dimitri Klenski innustub Martin Luther Kingist* Postimees, 6. november 2004

Viited

Välislingid
On-line-intervjuu Postimehe lugejatele
Mida Klenski oma käitumisega taotleb? Jüri Vlassovi arvamuslugu Eesti Päevalehes
Klenski sai politseilt Tõnismäe-keelu. Delfi, 14. september 2007
Dimitri Klenski innustub Martin Luther Kingist. Postimees 6. november 2004
Klenski kuulutati aprillirahutuste korraldamises kahtlustatavaks
Tarmo Vahter, Krister Kivi. Pöörane intervjuu: Dmitri Klenski - Eesti neeger. Ekspress.ee, 23. oktoober 2009

Kategooria:Eesti ajakirjanikud
Kategooria:Eesti poliitikud
Kategooria:Tallinna Tehnikaülikooli vilistlased
Kategooria:Eesti venelased
Kategooria:Sündinud 1945